Politiken

Politiken er en dansk dagsavis. Den ble grunnlagt 1. oktober 1884 i København av Viggo Hørup (1841-1902),Mardal, Magnus A.: «Viggo Lauritz Bentheim Hørup» i Store norske leksikon på snl.no. Hentet 1. februar 2023 fra  Edvard Brandes og Hermann Meyer Bing.Camilla Høy-Jensen: «En levende avis kommer til verden», Politiken. Besøkt 1. februar 2023

Fra 1875 hadde Edvard Brandes og Viggo Hørup arbeidet i Venstres hovedorgan Morgenbladet. De nevnte ikke N.F.S. Grundtvigs 100-årsdag, men dagen etter rakket Brandes ned på ham i en artikkel. I november 1883 unnlot de å omtale Luthers 400-årsdag. Da måtte de fratre, men stiftet i stedet Politiken som «organ for den høyeste opplysning til det danske folk». Avisen kom til å stå for bitende angrep på kirke og kristendom, og øvet påvirkning på både borgerskap og arbeiderbevegelsen. Partiet Venstre ble etter hvert delt i «Det danske Venstre» og Hørups «Folketingets Venstre» («europeerne») som i 1905 tok navnet Radikale Venstre.Martin Schwarz Lausten: Danmarks kirkehistorie (s. 288-89), forlaget Gyldendal, 1983, ISBN 87-00-74472-7

16. mai 1905 ble en ny sjanger skapt da den første kronikken stod på trykk i Politiken. Den var skrevet av Georg Brandes. Den nye redaktøren, Henrik Cavling (1858-1933),«Henrik Cavling» i Store norske leksikon på snl.no. Hentet 1. februar 2023 fra  introduserte avisen i nytt format, med en tredjedel kuttet av lengden, men sidetallet utvidet fra 4 til 8 sider. Tidligere stod artiklene tilfeldig, nå fikk hver side tildelt sitt særlige stoff. Avisen ble mer ryddig, men noen lesere hevdet at maskinen kuttet avissidene så de fikk en sagtakket underkant som skar i buksene når de leste avisen på trikken. En fiskerkone ved Gammel Strand skal ha ropt: «Hva ska’ vi nå pakke torsken inn i?» Men redaktør Cavling var mer bekymret for at arbeiderne nå ville foretrekke Social-Demokraten, siden de var vant med å bruke de lange avissidene som bordduk.Villy Meldgaard Hansen: «Kronikk om kronikken», Berlingske Tidende. Besøkt 1. februar 2023

Avisen utgis av JP/Politikens Hus A/S, der JP er en forkortelse for konkurrenten Jyllands-Posten. Det samme selskapet utgir i tillegg Ekstra Bladet, som første gang utkom i 1904 som et tillegg om den japansk-russiske krig.

 Se også 
 Liste over danske aviser

 Referanser 

 Eksterne lenker 


Kategori:Danske aviser
Kategori:Aviser etablert i 1884
Danmark